वर्कआउट प्लान – अनिल कपूर हफ्ते में 6 दिन जिम जाते हैं। वह हर दिन दो घंटे जिम में वर्कआउट को देते हैं। उनका हफ्ते भर का एक शेड्यूल्ड वर्कआउट प्लान होता है। वह 10 मिनट तक कार्डियो एक्सरसाइज करते हैं। इसके बाद 30-45 मिनट तक हॉट योगा करते हैं। अनिल कपूर योगा को स्वस्थ शरीर के लिए बेहद जरूरी मानते हैं। वह हर दिन शरीर के अलग-अलग हिस्सों के लिए अलग-अलग एक्सरसाइज करते हैं। वर्कआउट के बाद वह प्रोटीन शेक लेना नहीं भूलते। इन सबके अलावा अनिल साइक्लिंग के बहुत बड़े शौकीन हैं। उन्हीं के मुताबिक वह 8 साल की उम्र से ही हर शाम को साइक्लिंग करते आ रहे हैं। दिन में समय मिलने पर वह मेडिटेशन भी कर लेते हैं।